Az autariaták vagy autariáták (ógörög "Αὐταριάται," latin "Autariatae") az illírek közé tartozó törzs volt az ókorban. A szakirodalomban a glasinaci régészeti műveltséghez kötött népcsoportot az ókori világ a legnagyobb és legharciasabb illír törzsek között tartotta számon. Eredeti szállásterületük a Labeátiszi-tótól keletre, a Drilón alsó völgyétől északra húzódó hegyvidék volt, majd az században kiszorították a triballokat az Agrosz völgyéből. Az században északról megindult kelta invázió fokozatosan visszaszorította őket szállásterületükre, emellett hatott kultúrájukra és nyelvükre is. Az században az ardiata Illír Királyság és a Dardán Királyság felemelkedése tovább szűkítette az autariaták törzsi területét. Egyes csoportjaik a kelta szkordiszkuszok oldalán kalandoztak vagy zsoldosként Makedónia szolgálatába álltak, mások a Balkán délebbi területein telepedtek le. Utolsó említésük az századból ismert.